અંતરિક્ષયાત્રી ક્રિસ હેડફિલ્ડ કહે છે કે, મંગળ પર ભલે જળાશયોના સ્વરૂપમાં નહીં પરંતુ ભેજવાળી જમીનનાં પાતળાં પડ પર પાણી છે તે સંશોધન 'ગેમ ચેન્જર' હશે, કારણ કે જ્યાં પાણી છે ત્યાં જીવન છે, પછી ભલે તે કોઈ પણ સ્વરૂપમાં હોઇ શકે છે જ્યાં ઉષ્ણતા છે અને પાણી છે ત્યાં જીવન છે. અલબત્ત, મંગળ પર કોઈ જીવન છે તેનો કોઈ આધાર-પુરાવો આપણી પાસે નથી પરંતુ હવે પાણીનાં અસ્તિત્વને કારણે મંગળ પરનું સંશોધન એક નવા જ તબક્કામાં પ્રવેશે છે અને ત્યાં જીવનની ખોજ માટે એક કડી તો પ્રાપ્ત થઈ જ છે.